recursal/SuperWikiNEXT-32B huggingface dataset:
கணிதத்தில் மடங்கு கணத்தின் ஒரு உறுப்பின் **மடங்கெண்** (*multiplicity*) என்பது ஒரு உறுப்பானது எத்தனை முறை அக் கணத்தில் தோன்றுகிறது என்பதைக் குறிக்கும் எண் ஆகும். (சாதாரண கணத்தைப் போலல்லாது, மடங்கு கணத்தின் வரையறைப்படி, அதன் உறுப்புகள் மீளும் உறுப்புகளாக இருக்கும்.)

எடுத்துக்காட்டு:
{*a*, *a*, *b*, *b*, *b*, *c*} என்ற மடங்கு கணத்தில் *a*, *b*, *c* இன் மடங்கெண்கள் முறையே 2, 3, 1 ஆகும்.

பகாக் காரணியாக்கத்தில்
----------------------

60 = 2 × 2 × 3 × 5
60 இன் பகாக் காரணிகளின் கணம் {2, 2, 3, 5} ஒரு மடங்கு கணமாக அமைகிறது. இதில் பகாக்காரணி 2 இன் மடங்கெண் 2; 3 இன் மடங்கெண் 1; 5 இன் மடங்கெண் 1. எண் 60இன் பகாக்காரணிகள் நான்கு, ஆனால் அவற்றில் வெவ்வேறானவை மூன்று மட்டுமே.

பல்லுறுப்புக்கோவையின் மூலங்களில்
--------------------------------

*F* என்ற களத்தில் கெழுக்களைக் கொண்ட ஒருமாறியிலமைந்த பல்லுறுப்புக்க்கோவை *p*(*x*) மற்றும் *a* ∈ *F* ஆனது *p*(*x*) இன் *k* மடங்கெண் கொண்ட மூலம் எனில்:

*s*(*a*) ≠ 0 மற்றும் *p*(*x*) = (*x* − *a*)*k**s*(*x*) என்றவாறு ஒரு பல்லுறுப்புக்கோவை *s*(*x*) ஐக் காணமுடியும்.
*k* = 1, எனில் *a* ’எளிய மூலம்’ என்றழைக்கப்படும்.
எடுத்துக்காட்டு:

*p*(*x*) =*x*3 + 2*x*2 − 7*x* + 4
இதன் மூலங்கள் 1, −4 ஐக் கொண்டு பல்லுறுப்புக்கோவையைப் பின்வருமாறு எழுதலாம்:

*p*(*x*) = (*x* + 4)(*x* − 1)2.
பல்லுறுப்புக்கோவையின் இவ்வடிவமைப்பிலிருந்து மூலம் 1 இன் மடங்கெண் 2 என்றும், மூலம் −4 இன் மடங்கெண் 1 (எளிய மூலம்) என்றும் அறியலாம். ஒரு பல்லுறுப்புக்கோவைக்கு மடங்கு மூலங்கள் இருந்தால் மட்டுமே அதன் தன்மைகாட்டியின் மதிப்பு பூச்சியமாகும்.

### வரைபடத்தில்

*p*(*x*) = *x*3 + 2*x*2 − 7*x* + 4 பல்லுறுப்புக்கோவையின் வரைபடம். பல்லுறுப்புக்கோவையின் மூலங்கள் -4, 1. மடங்கெண் 1 (ஒற்றையெண்) கொண்ட மூலம் -4 இல் வளைவரை x-அச்சை வெட்டிச் செல்கிறது; இரட்டை மடங்கெண் கொண்ட மூலம் 1 இல் வளைவரை x-அச்சை தொட்டுமட்டும் செல்கிறது.
கார்ட்டீசியன் தளத்தில் வரையப்பட்ட *f*(*x*) என்ற பல்லுறுப்புக்கோவையின் வரைபடத்தில், ஒற்றை மடங்கெண் கொண்ட மூலங்களில் வளைவரை *x*-அச்சை வெட்டும், ஆனால் இரட்டை மடங்கெண் மூலங்களில் *x*-அச்சைத் தொட்டுமட்டும் செல்லும். ஒன்றுக்கும் அதிகமான மடங்கெண் கொண்ட மூலங்களில் வளைவரையின் சாய்வு பூச்சியமாக இருக்கும்.

மேற்கோள்கள்
-----------

* Krantz, S. G. *Handbook of Complex Variables*. Boston, MA: Birkhäuser, 1999. ISBN 0-8176-4011-8.

வெளி இணைப்புகள்
---------------

* "Multiplicity." From MathWorld
**சின்னபுள்ள** 1994 ஆம் ஆண்டு சின்னி ஜெயந்த் மற்றும் ரேவதி நடிப்பில், கே.பாஸ்கரன் இயக்கத்தில், ஆதித்யன் இசையில் வெளியான தமிழ் திரைப்படம். 1994 ஆம் ஆண்டு தமிழகத்திலிருந்து தேசிய விருதுக்குப் பரிந்துரை செய்த 6 படங்களில் இப்படமும் ஒன்று.

கதைச்சுருக்கம்
--------------

பணக்காரத் தம்பதிகளின் (விஜயகுமார் மற்றும் சத்யப்ரியா) ஒரே மகளான வள்ளியம்மை (ரேவதி) கல்லூரியில் படிக்கிறாள். கல்லூரி விடுமுறையில் தன் தந்தையின் சொந்த கிராமத்திற்குச் செல்ல விரும்புகிறாள். கிராமத்தில் தன் அத்தை அஞ்சலை (வடிவுக்கரசி) வீட்டில் தங்குகிறாள். அஞ்சலையின் மகன் வடிவேலு (சின்னி ஜெயந்த்) மனவளர்ச்சி குன்றிய மாற்றுத்திறனாளி. வள்ளியம்மையுடன் பழகும் வடிவேலு அவளைக் காதலிக்கிறான். வடிவேலுவின் நண்பன் சுப்பிரமணி (தலைவாசல் விஜய்).

ஒரு நாள் வேலை நிமித்தமாக அஞ்சலை வெளியூர் சென்றுவிடுவதால் வடிவேலுவும் வள்ளியம்மையும் வீட்டில் தனித்திருக்கின்றனர். சில நாட்கள் கழித்து வள்ளியம்மை கர்ப்பமாக இருப்பதற்கான அறிகுறிகளை உணரத் தொடங்குகிறாள். வடிவேலுவின் மீது சந்தேகம் கொள்ளும் அவள் உடனே அங்கிருந்து தன் வீட்டுக்கு வருகிறாள். அவளது பெற்றோர் வள்ளியம்மையை மதனுக்குத் (ரமேஷ் அரவிந்த்) திருமணம் செய்ய முடிவு செய்கின்றனர். அந்தத் திருமணத்திற்கு மறுப்பு தெரிவிக்கும் வள்ளியம்மை தான் கர்ப்பமாக இருக்கும் உண்மையைத் தன் பெற்றோர்களிடம் கூறி, அதற்கு வடிவேலுவே காரணம் என்று கூறுகிறாள்.

இதையறிந்து அதிர்ச்சியடையும் அஞ்சலை கோபம்கொண்டு வடிவேலுவை அடிக்கிறாள். வடிவேலு தான் தவறு செய்யவில்லை என்று அஞ்சலையிடம் மன்றாடுகிறான். அவனை யாரும் நம்பாததால் தற்கொலை செய்துகொள்கிறான். வள்ளியம்மையின் கர்ப்பத்திற்குக் காரணம் யார்? அவள் என்ன முடிவெடுத்தாள்? என்பது மீதிக்கதை.

நடிகர்கள்
---------

* சின்னி ஜெயந்த் - வடிவேலு
* ரேவதி - வள்ளியம்மை
* ரமேஷ் அரவிந்த் - மதன்
* தலைவாசல் விஜய் - சுப்பிரமணி
* விஜயகுமார் - வள்ளியம்மையின் தந்தை
* வடிவுக்கரசி - அஞ்சலை
* வெண்ணிற ஆடை மூர்த்தி - கந்தன்
* சத்யப்ரியா - வள்ளியம்மையின் தாய்
* அனுஜா
* ராம சேகர் - உழுவை
* மோகன் ராமன் - குப்புலிங்கம்
* மேனேஜர் சீனு
* கிங்காங்
* கனல் கண்ணன்

இசை
---

படத்தின் இசையமைப்பாளர் ஆதித்யன். பாடலாசிரியர் பிறைசூடன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | பாடு பாடு | சுவர்ணலதா | 4:30 |
| 2 | சரிதானா | சின்னி ஜெயந்த் | 3:42 |
| 3 | பச்சை நெல்லு | சுனந்தா, சின்னி ஜெயந்த் | 4:35 |
| 4 | முகம்தெரியா முகவரியா | சுஜாதா மோகன் | 4:02 |
| 5 | அம்மாடி ஆத்தாடி | பி. ஜெயச்சந்திரன் | 4:00 |

மேற்கோள்கள்
-----------

1. ↑  "சின்னி ஜெயந்த் கதாப்பாத்திரம்".
2. ↑  "சின்னபுள்ள".
3. ↑  "சின்னபுள்ள". Archived from the original on 2010-02-28. 2019-03-15 அன்று பார்க்கப்பட்டது.CS1 maint: unfit url (link)
4. ↑  "சின்னபுள்ள". Archived from the original on 2004-08-12. 2019-03-15 அன்று பார்க்கப்பட்டது.CS1 maint: unfit url (link)
5. ↑  "சின்னபுள்ள". Archived from the original on 2013-08-22. 2019-03-15 அன்று பார்க்கப்பட்டது.CS1 maint: unfit url (link)
6. 1 2  "சின்னபுள்ள".
**ஹர்ஷாலி மல்ஹோத்ரா** (Harshaali Malhotra) ஒரு இந்திய குழந்தை நட்சத்திரம் மற்றும்  ஹிந்தி-மொழி திரைப்படங்கள் மற்றும் தொலைக்காட்சி தொடர்களில் தோன்றும் நடிகையாவார்.
மல்ஹோத்ரா தனது முதல் படமான இயக்குனர் கபீர் கான் இயக்கி 2015இல் வெளிவந்த திரைப்படமான *பஜ்ரங்கி பைஜான்* என்பதில் சல்மான் கான், கரீனா கபூர், மற்றும் நவாசுதின் சித்திக் ஆகியோருடன் ஒரு முன்னணி பாத்திரத்தில் நடித்தார். "முன்னி" என்றும் அழைக்கப்படும் ஷாஹிதாவின் பாத்திரத்தில் நடித்தார். மல்ஹோத்ரா திரைப்படத்தில் நடிக்க தேர்வு செய்ய வந்த 5,000 குழந்தைகளில் இவர் தேர்வானார். மல்ஹோத்ராவின் செயல்திறன் பலரால் மிகவும் பாராட்டப்பட்டது மற்றும் சிறந்த பெண் அறிமுக நடிகைக்கான ஃபிலிம்பேர் விருதிற்கும் பரிந்துரைக்கப்பட்டார், இந்த பிரிவில் பரிந்துரைக்கப்பட்ட இளைய நபரைத் தேர்ந்தெடுத்து அவற்றில் சிறந்த குழந்தை கலைஞருக்கு *ஸ்கிரீன்* விருது இவருக்கு வழங்கப்பட்டது.

இவர் காதலுக்கு சலாம் (2014), மற்றும் *லாட் ஆவ் த்ரிஷா* (2014) போன்ற தொடர்களில் நடித்தார், மேலும் *பேர் & லவ்லி , பியர்ஸ், எச்டிஎஃப்சி வங்கி, ஹார்லிக்ஸ்*, போன்றவற்றின் விளம்பரங்களிலும், அச்சு விளம்பரங்கள் உட்பட தோன்றியுள்ளார். மற்றும் *ஏஸ்* குழுமம், *ஷான் ஷாஹித்* மற்றும் ஹிலால் கப் கேக் தொலைக்காட்சி வணிகத்துடன் இணைந்து பிரபல நடிகை இஸ்மாட் ஜெய்தி ஆகியோருடன் டெலிநார் என்ற பாகிஸ்தானிய நிகழ்ச்சியில் தோன்றினார் பின்னர் 2018இல் ஹர்ஷாலி நாஸ்டிக் திரைப்படத்தில் அர்ஜூன் ராம்பாலுடன் பணிபுரிந்தார்

மேற்கோள்கள்
-----------

1. ↑  "Salman Khan's 'Bajrangi Bhaijaan': The making".
2. ↑  "Not Salman Khan, Harshali Malhotra is the real star of 'Bajrangi Bhaijaan': Kareena Kapoor". *The Indian Express*. 20 சூன் 2015.
3. ↑  "All You Need To Know About The Little Girl Of Salman Khan's Bajrangi Bhaijaan". Businessofcinema.com. 2014-06-13. 2015-06-18 அன்று பார்க்கப்பட்டது.
4. ↑  "Big Star Entertainment Awards 2015 winners list". *bollywoodlife*. 14 திசம்பர் 2015 அன்று பார்க்கப்பட்டது.
5. ↑  "Arjun Rampal's new co-star is little Munni from 'Bajrangi Bhaijaan'".

வெளியிணைப்புகள்
---------------

விக்கிமீடியா பொதுவகத்தில்,  
 ***ஹர்ஷாலி மல்ஹோத்ரா***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் ஹர்ஷாலி மல்ஹோத்ரா
* முகநூலில் ஹர்ஷாலி மல்ஹோத்ரா
* இன்ஸ்ட்டாகிராமில் ஹர்ஷாலி மல்ஹோத்ரா
**ஐஸ்சாக்லேட்** (Ischoklad) (பனிக்குழைவு இன்பசைபண்டம்) (ஐஸ் சாக்லேட்: ஐஸ்கோன்பெக்ட் ஜொ்மன்) என்பது ஒருவகை சாக்லேட் ஆகும். இவ்வகை சாக்லேட்டானது ஜொ்மனியில் முதலில் தயாரிக்கப்பட்டு, தற்சமயம் ஜொ்மனி மற்றும் ஸ்வீடனில் பிரபலமான வகையாக உள்ளது. இது பண்டிகைகால இனிப்பு வகைகளாக டென்மாா்க் மற்றும் ஸ்வீடன் நாடுகளில் கிறிஸ்துமஸ் சமயங்களில் விற்பனை செய்யபடுகிறது. இது வழக்கமாக சாக்லேட் (மூன்றில் 2 பங்கு) மற்றும் தேங்காய் எண்ணெய் (மூன்றில் ஒரு பங்கு) கொண்டு தயாரிக்கப்படுகிறது,

ஐஸ்சாக்லேட் என்னும் இச்சொல்லில் ஐஸ் என்ற சொல்லானது மிக எளிதாக வாயில் இட்டவுடன் உறிஞ்சும் பண்பால் கரைந்து விடுவதுன் காரணமாக அழைக்கப்படுகிறது. தேங்காய் எண்ணெயின் உருகுநிலை 20 முதல் 23 டிகிரி செல்சியஸ் வெப்பநிலையில் உள்ளது. மேலும் இது சாக்லேட்டின் உருகுநிலையைவிட 10 டிகிாி அளவு குறைவானதாகும். சில வகைகளில் பச்சை கற்பூரம் சோ்க்கப்படுகிறது. மேலும் தொழில் முறை உற்பத்தியின் போது தழையுரம் சோ்க்கப்படுகிறது. பச்சைகற்பூரம் மற்றும் தழையுரம் இரண்டும் குளிா்ச்சி தன்மையினை அதிகரிக்கிறது. ஐஸ்சாக்லேட் ஸ்வீடன் மக்கள் மத்தியில் கிறிஸ்துமஸ் தின சிறப்புத் தின்பண்டமாக விளங்குகிறது. ஜொ்மனியில் எய்ச்செட்டி என்ற நிறுவனம் ஐஸ்சாக்லேட் உற்பத்தியில் முன்னிலை வகிக்கிறது.

வெளி இணைப்பு
------------

* Recipe (சுவீடியம்)
304 ஆம்சுட்ராங் அலைநீளத்தில் ஒளிவட்ட மழையின் ஒரு இயங்கு படம் (சூரியனின் வலப்புறம்). சூரிய இயக்காற்றல் வானாய்வகம் வளிமண்டல படத் திரட்டிக் கருவியின் மூலம் இப்படக்காட்சியை எடுத்துள்ளது. சூரிய இயக்காற்றல் வானாய்வகம் எடுத்துள்ள இக்காட்சியின் ஒவ்வொரு சட்டமும் 12 வினாடிகளில் சேமிக்கப்பட்டக் காட்சிக்குச் சமமாகும். எனவே இப்படத்தில் இருக்கும் ஒவ்வொரு வினாடியும் உண்மையான ஆறு நிமிடங்களுக்குச் சமமாகும். இப்படம் சூலை 19 ஒருங்கிணைந்த அனைத்துலக நேரம் 4.30 மணி தொடங்கி சூலை 20 ஒருங்கிணைந்த அனைத்துலக நேரம் 2.00 மணி வரையிலான 21 மணி 30 நிமிடங்கள் காலத்தை உள்ளடக்கியது ஆகும்
**ஒளிவட்ட மழை** *(Coronal rain)* என்பது சூரியனின் ஒளி வளையத்தில் தோன்றும் ஒரு நிகழ்வு ஆகும். ஒளி வளையத்தில் உள்ள சூடான பிளாசுமா குளிர்ச்சியடைந்து வலிமையான காந்தப்புலங்களில் ஒடுங்கும் போது இந்நிகழ்வு தோன்றுகிறது. சூரியப் பிழம்பு உற்பத்தியாகும் பகுதிகளுடன் வழக்கமாக இந்நிகழ்வு உடனிணைந்ததாகும். காந்தப்புலங்களால் கவரப்பட்ட பிளாசுமா அங்கு ஒடுக்கமடைந்து பின்னர் மெதுவாக மீண்டும் சூரியனின் மேற்பரப்பில் விழுகிறது.

மேற்கோள்கள்
-----------

1. ↑  Jauregui, Andres. "Coronal Rain: Solar Flare Rains Fire On Sun In NASA VIDEO". huffingtonpost.com. 14 March 2014 அன்று பார்க்கப்பட்டது.
2. ↑  Grossman, Lisa. "Video: Coronal Rain Shower Caught on Sun". wired.com. 14 March 2014 அன்று பார்க்கப்பட்டது.
3. ↑  "NASA Video Shows Stunning Coronal Rainstorm on Sun". voanews.com. 14 March 2014 அன்று பார்க்கப்பட்டது.
4. ↑  Shiga, David. "Sun's rain could explain why corona heat is insane". newscientist.com. 14 March 2014 அன்று பார்க்கப்பட்டது.
5. ↑  O'NEILL, IAN. "The Sun's Coronal Rain Puzzle Solved". news.discovery.com. 15 ஏப்ரல் 2016 அன்று மூலம் பரணிடப்பட்டது. 14 March 2014 அன்று பார்க்கப்பட்டது.
6. ↑  Antolin/Verwichte, P./ and E. (Erwin). "Transverse oscillations of loops with coronal rain observed by hinode/solar optical telescope". wrap.warwick.ac.uk. 14 மார்ச் 2014 அன்று மூலம் பரணிடப்பட்டது. 14 March 2014 அன்று பார்க்கப்பட்டது.

உசாத்துணை
---------

* July 2012: Coronal Rain
* The Sun's Coronal Rain Puzzle Solved : Discovery News பரணிடப்பட்டது 2016-04-15 at the வந்தவழி இயந்திரம்
**ஒளியிலே தெரிவது** எழுத்தாளர் வண்ணதாசன் அவர்களின் சிறுகதைத் தொகுப்பு ஆகும். இத்தொகுப்பு முதலில் 2010-ல் வெளிவந்தது. இத்தொகுப்பில் மொத்தம் 12 சிறுகதைகள் உள்ளன. இத்தொகுப்பிலுள்ள கதைகளில் ஒன்றான *ஒளியிலே தெரிவது* என்பதே இப்புத்தகத்தின் பெயராகவும் அமைந்துள்ளது. இப்புத்தகத்திற்கு *என் பேனா உட்பட* எனும் தலைப்பில் வண்ணதாசன் முன்னுரை எழுதியுள்ளார். இப்புத்தகத்தின் காப்புரிமை வண்ணதாசன் அவர்களிடம் உள்ளது. தூங்காமல் தூங்கிவிட்ட *மாணிக்கவாசகம்* என்கிற எங்கள் அருமை மாணிக்கத்திற்கு என இப்புத்தகத்தைச் சமர்ப்பணம் செய்துள்ளார்.

இத்தொகுப்பிலுள்ள சிறுகதைகள்
---------------------------

இப்புத்தகத்தில்

* சிநேகிதிகள்
* இமயமலையும் அரபிக்கடலும்
* சில ராஜா ராணிக் கப்பல்கள்
* யாரும் இழுக்காமல், தானாக
* ஒரு கூழாங்கல்
* சுலோச்சனா அத்தை, ஜெகதா மற்றும் ஒரு சுடுமண் காமதேனு
* காணாமல் போகும் வாய்க்கால்கள்
* ஒரு போதும் தேயாத பென்சில்
* ஒளியிலே தெரிவது
* இன்னொன்றும்
* துரு
* மீன்கள் இல்லாத தொட்டியில் மீன்களை

ஆகிய சிறுகதைகள் உள்ளன.

பின்னட்டைக் குறிப்புகள்
-----------------------

இப்புத்தகத்தின் பின்னட்டையில்,

```
நான் என் கிளையோடும்,
இலையோடும், நிழலோடும்
நின்றுகொண்டு இருக்கிறேன். நான்
ஒளியிலே தெரிவேன். அல்லது என்
நிழலில் உதிர்ந்த சருகின் மேல் ஒரு
எளிய எறும்பு ஊர்ந்து கொண்டிருக்கும்.
```

என்ற கவிதை இடம் பெற்றுள்ளது.

வெளி இணைப்புகள்
---------------

* வண்ணதாசன் இணையதளம்
**ஒங்கோல் மாடு** (Ongole) என்பது இந்தியாவைச் சேர்ந்த ஒரு நாட்டு மாட்டு இனமாகும். இவை ஆந்திரப்பிரதேசத்தின் பிரகாசம் மாவட்டத்தில் காணப்படுகின்றன. இதன் பெயர் ஒங்கோல் என்ற ஊரின் பெயரில் இருந்து வந்த‍தாகும், சிலர் இதை நெல்லூர் மாடு என்றும் அழைக்கின்றனர், ஏனென்றால் இந்தப் பகுதி ஒரு காலத்தில் நெல்லூர் மாவட்டத்தைச் சேர்ந்த‍தாக இருந்த‍தால் இவ்வாறு அழைக்கப்படுகிறது. இந்த மாடுகள் கால் மற்றும் வாய் நோய் மற்றும் விசர் மாட்டு நோய் ஆகிய நோய்களில் இருந்து தன்னைக் காத்துக்கொள்ளும் நோய் எதிர்க்கும் திறன் உடையவை. மேலும் எல்லா வகை தட்ப வெப்ப நிலையிலும் வளரக்கூடியவை என்று கூறப்படுவதால் இவற்றிற்கு மக்கள் மத்தியில் பெரும் தேவை உள்ளது.  இந்த காளைகளின் வலிமை மற்றும் தீவிரத்தன்மையின் கொண்ட இனங்களில் ஒன்று. இதன் எடை அரை டன் வரை இருக்கும் .1.5 மீட்டர் உயரம் ,1.6 மீட்டர் நீளமும் கொண்டவை. இதனால் இவை மெக்சிக்கோ மற்றும் கிழக்கு ஆப்பிரிக்காவின் சில பகுதிகளில் காளைச் சண்டைக்குப் பயன்படுத்தப்படுகின்றன. இந்தக் காளை தமிழகம், ஆந்திராவில் பாரம்பரிய சல்லிக்கட்டு விளையாட்டில் பயன்படுத்தப்படுகிறது. இந்த மாடுகளைச் சல்லிக்கட்டு போன்றவற்றிற்காக வளர்ப்பவர்கள் இவற்றின் இனப்பெருக்கத்தின்போது இனத்தூய்மையைப் பாதுகாத்து வளர்த்து வருகின்றனர்.

ஓங்கோல் பசுக்கள் 432 இல் இருந்து 455 கிலோ வரை எடை கொண்டவை. இவை 279 நாட்கள் வரை பால் தரக்கூடியன. இதில் 5% வரை கொழுப்பு தன்மை உள்ளது. இதனால் இதன் கன்றுக்குட்டிகள் செழிப்பாக வளர்கிறன்றன. ஓங்கோல் பசுக்கள் அதன் கன்றுகளிடம் மிக நெருக்கமாக இருக்கும். மற்ற விலங்குகளிடம் இருந்து கன்றுகளை பாதுகாப்பதில் வல்லது.

மேற்கோள்கள்
-----------

1. ↑   Andhra’s Ongole bulls are prized as they are said to be resistant to mad cow disease - source Outlook India.
2. ↑  மாடு வளர்த்தல் , கே. சங்கரன் , அசோகன் பதிப்பகம் ,2004
**ஒக்மொக் மலை** (*Mount Okmok*) என்பது அலாஸ்காவின் அலூசியன் தீவுகளின் வடகிழக்கில் அமைந்துள்ள **ஒக்மொக் கால்டெரா** ஓரத்தில் அமைந்துள்ள மலை ஆகும்.

ஜூலை 2008 வெடிப்பு
------------------

சனிக்கிழமை, ஜூலை 12, 2008 இல், ஒக்மொக் மலை எச்சரிக்கை எதுமின்றி வெடித்தது. 33,000 அடி (10,058.4 மீ) உயரத்துக்கு இதன் புகை மண்டலம் வெளிக் கிளம்பியது. ஆனாலும், எரிமலைக் குழம்புகளின் தரவுகள் எதுவும் அறிவிக்கப்படவில்லை. ஒக்மொக் மலை அலாஸ்காவின் டச்சு துறைமுக விமான நிலையத்தில் இருந்து 60 மைல் தூரத்தில் அமைந்திருப்பதால் இந்த எரிமலைக் குமுறல் கடுமையாகப் பரிசீலிக்கப்படுகிறது.

இந்த எரிமலை கடைசியாக 1997 இல் வெடித்து லாவாக்கள் வெளிப்பட்டன. இம்முறை ஆரம்ப எச்சரிக்கை எதுவும் தரவில்லை. இம்மலைக்கு அருகே கிளென் கோட்டைப் பகுதியில் வசிக்கும் உள்ளூர் மக்கள் அனைவரும் எரிகற்கள், தூசி போன்றவற்றுக்கு அஞ்சி வெளியேறினர்.

அலாஸ்காவின் எரிமலைகளைக் காட்டும் வரைபடம்

மேற்கோள்கள்
-----------

1. ↑  "Alaska volcano erupts; island residents evacuated". Reuters. July 13, 2008.. பார்த்த நாள்: 2008-07-13.
2. ↑  D'ORO, RACHEL (2008-07-12). "Remote Alaska volcano erupts, spewing rock and ash". AP via Google. Archived from the original on 2008-07-31.. பார்த்த நாள்: 2008-07-13.
**சின்னபண்டாரங்குப்பம் அய்யனார் பிடாரி அம்மன் கோயில்** தமிழ்நாட்டில் கடலூர் மாவட்டம், சின்னபண்டாரங்குப்பம் என்னும் ஊரில் அமைந்துள்ள கிராமக் கோயிலாகும். சின்னபண்டாரங்குப்பம் கிராமத்தை மையம் கொண்டு அதனை சுற்றியுள்ள 7 கிராமத்தின் எல்யையும் காக்கிறாள் சிரீ அய்யனார் பிடாரி அம்மன் இவளது திருமணம் என்பது சித்திரை மாதத்தில் காப்பு அணியப்பட்டு 6நாட்களுக்கு கிராமத்தில் யாரும் எண்ணெய்

சட்டியில் கடுகு கூட பொரிக்காமல் விரதம் இருந்து உபயம் வழிப்பட்டு 7ஆம் நாள் சூலப்பிடாரியை வணங்கி 7 ஊர் எல்லயை மிதித்து தேவஸ்தான கோபுராபுரம் சிரீ ஆதிசத்தி ஈசுவரன் கோவிலில் மணம் மணக்கும் பூக்களால் அலங்காரிக்க பட்டு மத்தள இசையுடனும் பாரம்பரிய கோலாட்ட கலையுடனும் ஊர்வலமாக சின்னபண்டாரங்குப்பம் கிராமத்தை நோக்கி மையமாக கொண்ட தனது ஆலயத்தில் விடியற்காலை 4:30கு மாங்கல்ய திருமணத்தை முடிக்கிறாள் பின்பு மிகுந்த சந்தோசத்துடனும் ஆக்குரோசத்துடனும் அடம் பிடிப்பது போலவே தேவதான கோபுராபுரத்தை அடைகிறாள்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அய்யனார், பூரணி புஷ்கலை சன்னதிகளும், விநாயகர், பிடாரிஅம்மன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. சித்திரை மாதம் சித்திரை திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சுக்கா மாவட்டம்
சுக்கா மாவட்டம்
சுக்கா மாவட்டம்
**சுக்கா மாவட்டம்** (Chukha District) பூட்டான் நாட்டில் உள்ள 20 மாவட்டங்களில் ஒன்றாகும். இம்மாவட்டத்தின் முக்கிய நகரம் **பியூன்ட்ஷோலிங்** ஆகும். இந்நகரமே இந்தியாவிற்கும் பூட்டானுக்குமான நுழைவாயில் ஆகும். சுக்கா பூடானின் வர்த்தக மற்றும் பொருளாதார நகராக விளங்கிகிறது. பூட்டானின் மொத்த உள்நாட்டு உற்பத்தியில் சுக்கா நகரம் முக்கியப் பங்கு வகிக்கிறது. இங்கு உள்ள **சுக்கா நீர்மின் நிலையம்** மற்றும் **டாலா நீர்மின் நிலையம்** நாட்டின் மின்தேவையை பூர்த்தி செய்கிறது. மேலும் இந்நகரத்தின் பூடான் கார்பைடு கெமிக்கல் லிமிட்டட் மிகப்பழமையான ஒன்றாகும்.

மொழிகள்
-------

இந்நகரத்தில் ட்ஸோங்கா, நக்லோப், லோக்பு ஆகிய மொழிகள் பேசப்படுகின்றன.

ஜிவோக்கள்
---------

கிராமங்களின் தொகுப்பு ஜிவோக்கள் என அழைக்கப்படும். சுக்கா 11 ஜிவோக்களாக பிரிக்கப்பட்டுள்ளது.
அவை,

* பிஜாச்சோ
* போங்கோ
* சாப்சா
* டாலா
* டுங்னா
* கிலிங்
* கெட்னா
* லாக்சினா
* மெட்டாகா
* பியூன்ட்ஷோலிங்
* சாம்பிலிங்

மேற்கோள்கள்
-----------

1. ↑  "Chiwogs in Chukha" (PDF). Election Commission, Government of Bhutan. 2011. 2011-10-02 அன்று மூலதளத்திலிருந்து பரணிடப்பட்டது (PDF) எடுக்கப்பட்டது. 2011-07-28 அன்று பார்க்கப்பட்டது.
***முழுதளாவியம்*** (Holism) மற்றும் ***முழுதளாவிய*** ஆகிய சொற்கள் 1920களின் ஆரம்பத்தில் ஜான் ஸ்முட்ஸ் என்பவரால் முதலில் பயன்படுத்தப்பட்டன.

ஒக்ஸ்போட் ஆங்கில அகராதியில் கண்டுள்ளபடி ஸ்முட்ஸின் முழுதளாவியத்துக்கான வரைவிலக்கணம் பின்வருமாறு உள்ளது: 
"படைப்புசார் படிமலர்ச்சி (creative evolution) ஊடாக, பகுதிகளின் கூட்டுத்தொகையிலும் பெரிதான முழுமையை உருவாக்க முயலும் இயற்கையிலுள்ள போக்கு"

*குறிப்பு*:
ஒன்றுலும் "பெரிதான" என்னும் சொல் பொருள் கொண்டதாக அமைய வேண்டின் ஒரு அளவீடு தேவைப்படும் என்பது வெளிப்படை. எனவே மேற்கண்டது வரைவிலக்கணம் என்பதிலும் பார்க்க ஒரு கருத்து (suggestion) என்றே கொள்ளவேண்டும். இப் பொருளற்ற பகுதியை நீக்கிவிட்டால், முழுதளாவியம் என்பது, "படைப்புசார் படிமலர்ச்சியூடாக முழுமையை உருவாக்கமுயலும் இயற்கையிலுள்ள போக்கு" எனப் பெறப்படுகின்றது. முழுதளாவியம் என்பது படைப்புவாதம் (creationism), படிமலர்ச்சிவாதம் (evolutionism) என்பவற்றின் ஒருங்கிணைப்பு என்று அவதானிக்கலாம்.

தற்போது விளங்கிக் கொண்டுள்ளபடி, முழுதளாவியம் என்பது ஒரு முறைமையின் இயல்புகளை அவற்றின் கூறுகளின் இயல்புகளின் கூட்டுத்தொகை மூலம் மட்டும் தீர்மானிக்கவோ விளங்கிக் கொள்ளவோ முடியாது என்ற கருத்தாகும். அறிவியல் reductionism ஐ முன்னெடுத்துச் செல்பவர்கள் இது பேராசை reductionism கொள்கைக்கே எதிரானது என்று கூறுகின்றனர். இது பெரும்பாலும் reductionism என்பதற்கு எதிரானதாகக் கொள்ளப்படுகின்றது.

இவற்றையும் பார்க்கவும்
----------------------

* முழுமை
* முழுதளாவிய நலம்
* ஊட்டம்
முழு அக எதிரொலிப்பு (நீலக் கோடு) நிகழும் வரையில் , செங்குத்தான கோட்டோடு கோணம் அதிமாக அதிகமாக , ஒளிக்கதிர் பரவல் குறைந்து கொண்டே இருக்கும் ( கதிர்களின் நிறங்கள் அதன் வேறுபாடை உணர்த்தவே , அதன் நிறங்களை உணர்த்த அல்ல )
**முழு அக எதிரொளிப்பு** (*Total internal reflection*) என்பது ஒரு சமதளப் பரப்பின் செங்குத்துக் கோட்டிற்கு உள்ள மாறுநிலைக் கோணத்தை விட அதிக கோண அளவில் ஒரு ஒளிக்கதிர் ஊடக எல்லையை தொடும் ஒரு ஒளியியல் நிகழ்வு ஆகும். அந்த எல்லையின் மற்றைய பகுதியில் ஒளிவிலகல் குறிப்பெண் குறைவாக இருந்தால், எந்த ஒளியும் அந்த ஊடகம் வழியாக செல்ல இயலாது மற்றும் எல்லா ஒளியும் எதிரொளிக்கப்படும்.மாறுநிலைக் கோணம் என்பது முழு அக எதிரொளிப்பு நிகழ்வதற்கும் மேலதிக படுகோணம் கொண்டதாகும் .

வெவ்வேறு ஒளிவிலகல் குறிப்பெண்கள் கொண்ட ஊடகங்களின் குறுக்கே ஒளி செல்லும் பொழுது, அந்த எல்லைப்பரப்பில் ஒரு பகுதி எதிரொளிக்கும், மற்றொரு பகுதி ஊடுருவும் (ஒளி முறிவு). எதிரொளி மேற்பரப்பு எல்லையை ஒலி ஊடுருவி செல்லும் படுகோண மாறுநிலைக் கோணத்தை விட அதிமாக இருந்தால் , (அதாவது கதிரானது எதிரொளி மேற்பரப்பிற்கு இணையாக சென்று மோதினால் ) , பின் அந்த எல்லையை ஒளி கடக்கயியலாது ; பதிலாக முழுதுமாக அவை எதிரொளிக்கும் அல்லது பிரதிபலிக்கும். இது அதிக ஒளிவிலகல் குறிப்பெண் உடைய ஊடகத்தில் இருந்து குறைந்த ஒளிவிலகல் குறிப்பெண் உடைய ஊடகத்தை கடக்கும் பொழுதுதான் நடைபெறும். உதாரணமாக , கண்ணாடியில் இருந்து வாயுவிற்கு செல்லும் பொழுது ஆனால் வாயுவில் இருந்து கண்ணாடிக்கு செல்லும் பொழுது அல்ல .

ஒளியியல் விளக்கவுரை
-------------------

 முழு அக எதிரொளிப்பு
முழு அக எதிரொளிப்பை ஒரு அரை வட்ட கண்ணாடித் துண்டை வைத்து விளக்கலாம். அந்த கண்ணாடித்துண்டின் ஊடாக குறுகிய கதிர் பாயும் பொழுது அந்த கதிர் பெட்டியில் ஒளிப்பாதை பிரதிபலிக்கும். அந்த அரைவட்ட கண்ணாடித்துண்டில் சென்ற கதிர் வளைந்த பகுதியில் இருந்து ஊடுருவி சென்றதால் எதிரொளிப்பு எல்லையில் பட்டு செங்கோணத்தில் வளைந்த பகுதியிலேயே எதிரொளிக்கிறது. காற்றை விட கண்ணாடியில் குறைந்த ஒளிவிலகல் குறிப்பெண் இருக்கிறதாகையால் , கண்ணாடியில் இருந்து காற்றை நோக்கி ஒளி ஊடுருவ முற்படும் பொழுது அவை முற்றிலும் எதிரொளிக்கின்றது. θc மாறுநிலைக் கோணம் என்று எடுத்துக்கொண்டால் ,

* படுகோணம் θ < θc என்ற நிலையில் , கதிர் பிரியும். சில கதிர் ஊடுருவும் , சில கதிர் எதிரொளிக்கும்.
* படுகோணம் θ > θc என்ற நிலையில் , கதிர் முழுதும் எல்லையில் எதிரொளிக்கும் .எதுவும் எல்லையைக் கடக்காது. இதன் பெயர் தான் முழு அக எதிரொளிப்பு .

இந்த இயற்பியல் தன்மையே ஒளியிழைகளை பயனுள்ளதாக ஆக்குகிறது. வைரங்கள் எப்படி பிரதிபலிக்கின்றது என்பதும் , தொலைநோக்கிகள் எவ்வாறு எதிரொளிக்கின்றது என்பது இதன் அடிப்படையே ஆகும் .

 முழு அக எதிரொளிப்பு .

மாறுநிலைக் கோணம்
----------------

மாறுநிலைக் கோணம் அல்லது வரம்புக் கோணம் என்பது எந்த படுகோணம் முழு அக எதிரொளிப்பை நிகழ்த்துகிறதோ அதற்கும் மேற்பட்ட கோண அளவுகள் ஆகும். படுகோணத்தை எதிரொளிப்பு மேற்பரப்பிற்கு செங்குத்தான கோட்டை வைத்து அளக்கவேண்டும். மாறுநிலைக் கோணத்தை பின்வருமாறு இருக்கும் .

{\displaystyle \theta \_{c}=\arcsin \left({\frac {n\_{2}}{n\_{1}}}\right),}
இதில் , n2 என்பது குறைந்த ஒளி உணர்வுடைய ஊடகத்தின் ஒளிவிலகல் குறிப்பெண் ; n1 என்பது அதிக ஒளி உணர்வுடைய ஊடகத்தின் ஒளிவிலகல் குறிப்பெண் ஆகும் .

முழு அக எதிரொளிப்பின் பயன்பாடுகள்
---------------------------------

ஒளியியல் மழையறிகருவியின் கட்டமைப்பு
ஒளியிழை திரள்
* ஒளியிழை
* அரிய இருவிழியன்
* ஒளியியல் மழையறிகருவி

இதனையும் பார்க்க
----------------

ஒளியியல்   

எதிரொளிப்பு  

ஒளியிழை  

ஒளி முறிவு
முதன்மைக் கட்டுரை: உரி இயல்
தமிழில் உள்ள சொற்களை தமிழ் இலக்கண நூல்கள் பெயர்ச்சொல் , வினைச்சொல், இடைச்சொல், உரிச்சொல்  என நான்காகப் பாகுபடுத்துகின்றன. 
உரிச்சொல் பெயர்ச்சொல்லைப் போலவோ, வினைச்சொல்லைப் போலவோ தனித்து நின்று பொருள் உணர்த்தாது.
பெயர்சொல்லுக்கோ, வினைச்சொல்லுக்கோ உரிமை பூண்டு பொருள் உணர்த்தும்.   

ஆங்கிலத்தில் வரும் Adjective, Adverb ஆகியவற்றை உரிச்சொல்லோடு ஒப்பிடலாம்.

தொல்காப்பியம் காட்டும் உரிச்சொற்கள்
-----------------------------------

தொல்காப்பியர் வெளிப்படையாகத் தெரியும் உரிச்சொற்களை விட்டுவிட்டு வெளிப்பட வாரா உரிச்சொற்களைத் தாம் விளக்குவதாகக் கூறிக்கொண்டு உரிச்சொற்களைத் தொகுத்துள்ளார்.

அவரது தொகுப்பில் பலபொருள் குறித்த ஒருசொல் என்று 15 உரிச்சொற்கள் உள்ளன. 

கடி என்னும் சொல் அச்சம், ஐயம், கரிப்பு, காப்பு, கூர்மை, சிறப்பு, புதுமை, மிகுதி, முன்தேற்று, வரைவு, விரைவு, விளக்கம் என்னும் 12 பொருள்களில் வரும் என்று தொல்காப்பியம் கூறுகிறது.   

அவற்றில் ஒன்று அச்சம்.   

இதன் வழியே கடுஞ்சொல் என்பது அச்சம் தரும் சொல் என்று உணர்ந்துகொள்கிறோம்.
ஒருபொருள் குறித்த பலசொல் தொகுப்பில் 26 சொற்கள் உள்ளன.   

அவற்றுள் ஒன்று அரவத்தைக் குறிக்கும் 4 சொற்கள்.   

ஊர் அரவம் என்பதைக் கம்பலை மூதூர், சும்மை மூதூர், கலிகெழு மூதூர், அருங்கல் மூதூர் என்றெல்லாம் பாடல்கள் குறிப்பிடும்.
ஒருபொருள் குறித்த ஒருசொல் 106 உள்ளன.   

அவற்றுள் ஒன்று வலிமையை உணர்த்தும் வய என்னும் சொல்.   

வயப்புலி என்பதில் வய என்பது உரிச்சொல்.   

இந்த உரிச்சொல்லிலிருந்து வயவர் சொல் தோன்றிற்று. போர்விரர்களைக் குறிக்கும் இந்தச் சொல்லுக்கு வலிமை மிக்கவர் என்பது பொருள்.

நிகண்டு நூல்கள் காட்டும் உரிச்சொற்கள்
-------------------------------------

* சொல் (ஒருசொல் பல்பொருள்)

அடிக்குறிப்பு
-------------

1. ↑  தொல்காப்பியம் பெயரியல் செய்திகள்
2. ↑  தொல்காப்பியம் வினையியல் செய்திகள்
3. ↑  தொல்காப்பியம் இடையியல் செய்திகள்
4. ↑  தொல்காப்பியம் உரியியல் செய்திகள்
16 வயதுக்குள் கணித இயலர் என்ற தகுதியை தனக்குள் அடைந்து 32 வயதே வாழ்ந்த சீனிவாச இராமானுஜன், உலகத்தை வியக்கச் செய்த ஒப்பரிய பெரும் கணித மேதை. **இராமானுஜனுடைய** கணித மேதையை எடுத்துக்காட்டக்கூடியதும் கணிதத்தில் திறன் இல்லாதவர்களும் ஓரளவு புரிந்து கொள்ளக்கூடியதுமான **கணிதத்துளிகளில்** சில எண் பிரிவினைச் சார்பின் வகுபடும் தன்மையைப் பற்றி இராமானுசன் கண்டுபிடிப்புகளும் யூகங்களும்.

எண் கோட்பாட்டுச்சார்பு
----------------------

நேர்ம முழு எண் n இனுடைய கட்டற்ற பிரிவினைகளின் எண்ணிக்கை {\displaystyle p(n).} இங்கு பாகங்களின் வரிசைமாற்றத்தினால் மட்டும் வேறுபடும் பிரிவினைகள் வேறாக எண்ணப்படுவதில்லை. எடுத்துக்கட்டாக, p(5) = 7, ஏனென்றால்

5 = 4+1 = 3+2 = 3+1+1 = 2+2+1 = 2+1+1+1 = 1+1+1+1+1.

மேஜர் மக்மஹோனால் {\displaystyle n\leq 200} க்குக் கணிக்கப்பட்ட {\displaystyle p(n)} இன் மதிப்புகளை ஆராய்ந்து இராமானுசன் சிறுவயதிலிருந்தே p(n) இன் வகுபடும் தன்மைகளைப் பற்றிக் கண்டுபிடித்த வைகளில் முதல் சிலவற்றைக் கீழ்வரும் அட்டவணையில் பார்க்கலாம்.

| எண் {\displaystyle \lambda }
வின் தன்மை | {\displaystyle p(\lambda )=\lambda } வின்
பிரிவினை எண்ணிக்கை | {\displaystyle p(\lambda )} வை 
சரியாக வகுக்கும் எண் | எ.கா. |
| --- | --- | --- | --- |
| 5n + 4 | p(5n + 4) | 5 | p(9)=30=0(mod5) |
| 7n + 5 | p(7n + 5) | 7 | p(12) = 77 = 0(mod7)
p(19) = 490 = 0(mod7) |
| 11n + 6 | p(11n + 6) | 11 | p(17) = 297 = 0(mod11)
p(28) = 3718 = 0(mod11) |
| 25n + 24 | p(25n + 24) | 25 | p(49) =173525=0(mod25)
p(74) = 7089500 = 0(mod25) |
| 49n + 47 | p(49n + 47) | 49 | p(96)=118114304 = 0(mod49) |

இராமானுசனுடைய யூகம்: **{\displaystyle 24\lambda -1} ஐ {\displaystyle 5^{a}7^{b}11^{c}} சரியாக வகுத்தால், {\displaystyle p(\lambda )}வை யும் அது சரியாக வகுக்கும்.**

காலக்கிரமத்தில் கணித இயலர்கள் இதை சிறிது சிறிதாக வெல்ல முயன்ற முன்னேற்றத்தை கீழேயுள்ள அட்டவணையில் பார்க்கலாம்:

| a = | b = | c = | கணித இயலர் | ஆண்டு |
| --- | --- | --- | --- | --- |
| 3 | 0 | 0 | க்ரெக்மர் | 1933 |
| எந்த மதிப்பும் | 0 | 0 | வாட்ஸன் | 1938 |
| 0 | 0 | 3, 4 | லெமர் | 1936 |
| 0 | 3 | 0 | சாவ்லா, யூகம் உண்மையல்ல என்று ஒரு
மாறுகாட்டு காட்டினார். | 1934 |

சாவ்லா காட்டின மாறுகாட்டு: {\displaystyle 24\times 243-1} ஐ {\displaystyle 7^{3}} வகுக்கிறது; ஆனால் {\displaystyle p(243)} ஐ {\displaystyle 7^{3}} வகுக்கவில்லை. இங்கு குறிப்பிடப்படவேண்டிய விஷயம் இராமானுசன் காலத்தில் {\displaystyle p(n)} மதிப்புகள் 200 க்குமேல் கணிக்கப்படவில்லை என்பதுதான்.

ஆக, இராமானுசன் யூகம் காலத்தின் போக்கில் தவறு என்று தெரிந்துவிட்டது. ஆனால் கணித இயலர்கள் இந்த ஆய்வை நிறுத்தவில்லை. வெவ்வேறுவிதமாக இராமானுசனின் யூகத்தை மாற்றி அமைக்கப் பார்த்தனர். கடைசியில் 1967 இல் ஐட்கென் என்பவர், முடிவாக நிறுவியது கீழ்வருமாறு:

**{\displaystyle 24\lambda -1} ஐ {\displaystyle 5^{a}7^{b}11^{c}} சரியாக வகுத்தால், {\displaystyle p(\lambda )}வை**
**{\displaystyle b} இரட்டைப்படையாக இருந்தால் {\displaystyle 5^{a}7^{1+{\frac {b}{2}}}11^{c}} ம்**
**{\displaystyle b} ஒற்றைப்படையாக இருந்தால் {\displaystyle 5^{a}7^{(b+1)/2}11^{c}} ம்**
**வகுக்கும்.**

இவற்றையும் பார்க்கவும்
----------------------

* இராமானுசன் கணிதத்துளிகள்
**பஃறொடை வெண்பாவாலான இராமாயணம்**  என்னும் நூலை யாப்பருங்கல விருத்தி என்னும் உரைநூல்   குறிப்பிடுகிறது. கம்பராமாயணம் விருத்தப் பாவால் ஆன நூல். இதன் காலம் 9 ஆம் நூற்றாண்டு. இந்தப் 'பஃறொடை வெண்பா இராமாயணம்' அதற்கும் முந்தியது. பாரதக் கதை கூறும் பாரத வெண்பா என்னுப் நூல் இருந்தது போல இராமாயணத்துக்கும் இருந்த வெண்பா நூல் இது. 

5, 6, 7, 8, 9, 12 அடிகளைக் கொண்டு வரும் பஃறொடை வெண்பாக்களுக்கு எடுத்துக்காட்டுப் பாடல்கள் தந்த பின்னர் கீழ் வரும் குறிப்பு யாப்பருங்கல விருத்தி உரைநூலில் உள்ளது. 

"இன்னும் பல அடியான் வந்த பஃறொடை வெண்பா இராமாயணமும், புராண சாகரமும் முதலாக உடைய செய்யுள்களில் கண்டுகொள்க"

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, ஒன்பதாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 314.
2. ↑  பதிப்பாசிரியர் வித்துவான் மே. வி. வேணுகோபால் பிள்ளை (பதிப்பு 1900). *அமிதசாகரனார் இயற்றிய யாப்பருங்கலம் (பழைய விருத்தியுரையுடன்)*. சென்னை: சென்னை அரசாங்கத்திற்காக தென்மொழி சென்னை எழுதுபொருள் அச்சகத் தொழில் கட்டுப்பாட்டு அதிகாரியான் பதிப்பிக்கப்பட்டது பதிப்புநூல் வரிசை 66. பக். 195.
3. ↑  யாப்பருங்கலம் நூற்பா 62 உரை
**இராமாயண வெண்பா** பதினைந்தாம் நூற்றாண்டு தமிழ்க்காப்பியகளில் ஒன்று.

பாரதவெண்பா என்னும் நூலைப் போன்றது. இதன் ஐந்து பாடல்கள் மட்டுமே கிடைத்துள்ளன. வெண்பா யாப்பில் காப்பியம் செய்துகாட்டிய புகழேந்தி வழியைப் பின்பற்றிப் பாடப்பட்ட நூல் இராமாயண வெண்பா. 

பலதிரட்டு என்னும் சுவடியில் சென்னை அரசாங்க கையெழுத்துப் புத்தகசாலையில் உள்ளது ‘இராமாயண வெண்பா’ என்னும் தலைப்பின்கீழ் நான்கு வெண்பாக்கள் உள்ளன. அவற்றுள் ஒன்று:

சனகன் மொழிகேட்டுத் தவமுனிவன் சொன்னான்
தினகரனார் தெய்வக் குலத்தோன் – மனமகிழ
வந்தசிறுச் சேவகனை மன்னா அறிவீரோ
இந்தவகை என்நினைத்தீர் என்று.
வீரசோழிய உரையில் மூன்று வெண்பாக்கள் உள்ளன. அவற்றில் ஒன்று

மன்னன் தயரதற்கு வாய்த்த மருமகளாய்
மன்னன் சனகன் மகளாகி – மன்னனிரா
மன்தாரம் ஆகியபொன் மாதகல்நாண் மீண்டெய்தாள்
என்நலார் துன்புறார் ஈங்கு.
இவற்றில் தொடர்ச்சி காணப்படவில்லை. உதிரிப் பாடல்களாகவே உள்ளன.

இதன் காலம் 15ஆம் நூற்றாண்டு என்பர்.

அடிக்குறிப்பு
-------------

1. ↑  மு. ராகவையங்கார் ஆராய்ச்சித் தொகுதி, பக்கம் 19

கருவிநூல்
---------

மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
**இராபர்ட்ஏன்றி வைபே** *(Robert Henry Wiebe)* (பிறப்பு:பிப்ரவரி 3, 1937) கனடாவின் ஆல்பெர்ட்டா நகர ஒரு நகராட்சி,மாகாண அரசியல்வாதி ஆவார். 1967 ஆம் ஆண்டு முதல் 1971 வரை ஆல்பெர்ட்டாவின் சட்டமன்ற உறுப்பினராகவும் பணியாற்றினார்.

அரசியல் வாழ்க்கை
----------------

வைபே தனது அரசியல் வாழ்க்கையை ஆல்பெர்ட்டாவின் கிரிம்சா நகர மேயராக தொடங்கினார். 1967 ஆம் ஆண்டின் ஆல்பெர்ட்டா பொதுத் தேர்தலில், மேயராக இருந்தபோதும் அவர் ஆல்பெர்ட்டா சட்டமன்றக்கு தேர்வு செய்யப்பட்டார். சமாதான ஆற்றின் முன்னாள் மேயர் எட்வார்ட் விட்னி உட்பட, இரண்டு வேட்பாளர்களுக்கு எதிராகச் அமைதி ஆற்று மாகாணத் தேர்தல் மாவட்டத்தில், சமூகத் தகைமைக் கட்சி வேட்பாளராக வைபே போட்டியிட்டார். சமூகத் தகைமைக் கட்சி இடத்தைப் பெறுவதற்காக அரைமில்லியன் வாக்குகளுடன் மாவட்டத்தில் வெற்றி பெற்றார்.

1971 ஆம் ஆண்டு ஆல்பெர்ட்டா பொதுத் தேர்தலில் இரண்டாவது முறையாக பதவியேற்றார். இவர் கடுமையாக போட்டியிட்ட பழமைவாதக் கட்சி வேட்பாளர் அல் அட்வைரால் தோற்கடிக்கப்பட்டார்.

குறிப்புகள்
-----------

1. ↑  "Peace River Official Results 1967 Alberta general election". Alberta Heritage Community Foundation. March 21, 2010 அன்று பார்க்கப்பட்டது.
2. ↑  "Peace River Official Results 1971 Alberta general election". Alberta Heritage Community Foundation. March 21, 2010 அன்று பார்க்கப்பட்டது.

வெளி இணைப்புகள்
---------------

* Legislative Assembly of Alberta Members Listing
ரபா-ஆறு
**ராபா ஆறு** (ஜெர்மன்: ராப், ஹங்கேரியன்: ராபா; ஸ்லோவீன்: ராபா) தென்கிழக்கு ஆஸ்திரியா மற்றும் மேற்கு ஹங்கேரி வழியே ஓடும் ஒரு ஆறு. இது 298.2 கிமீ (185.3 மைல்) நீளம் கொண்டது, இதில் 100 கி.மீ ஆஸ்திரியாவில் உள்ளது.

புவியியல்
---------

டான்யூப் ஆற்றின் வலது கிளை ஆறான இதன் தோற்றுவாய் ஆஸ்திரியாவில் ஹொய்போடென்ஹோஹ குன்றுக்குக் கீழே புருக் ஆன் டெர் மூர் நகரின் கிழக்கே சில கிலோமீட்டர் தொலைவில் உள்ளது. இது ஆஸ்திரிய மாநிலங்களான இசுடைரியா மற்றும் புர்கன்லாண்ட், மற்றும் ஹங்கேரிய மாவட்டங்களான வாஸ் மற்றும் ஜியோர்-மோஷோன்-சொப்ரோன் ஆகியவற்றின் வழியாகப் பாய்கிறது. இது வடமேற்கு ஹங்கேரியில் ஜியோர் நகரூடாகப் பாய்ந்து டான்யூப் (மொஸொனி-டூனா)விடம் சேர்கிறது. இதன் வடிநிலம் 10,401 km2 (4,016 sq mi) பரப்பளவைக் கொண்டது. ராபாவின் வழியிலுள்ள நகரங்கள் கிளைஸ்டோர்ஃப், பெல்ட்பாக் (இரண்டுமே ஆஸ்திரியாவில் உள்ளது), மற்றும் செண்ட்கோட்டார்ட் மற்றும் கொர்மெண்ட் (ஹங்கேரி) ஆகியவை. புத்துயிர் ஊழிக்காலத்தின் முற்பகுதியில் இந்த ஆற்றின் ஓட்டம் எதிர்புறமாக இருந்தது. ஆனால் புவியொட்டின் ஏற்றம் இந்த ஆற்றின் ஓட்டத்தைத் தற்போதைய போக்குக்கு மாற்றிவிட்டது.

ராபா பள்ளத்தாக்கு
-----------------

ராபா பள்ளத்தாக்கு பரந்த பகுதியான பிரெக்மூரியேவின் ஒரு பகுதியாக உள்ளது. ராபா பள்ளத்தாக்கில் (Sln. Porabje, Hung Vendvidék) வாழும் ராபா ஸ்லோவீன்கள், மேற்குக் கோடியில் வாழும் ஹங்கேரியன் ஸ்லோவென்களின் குழுவாகும்.

மேற்கோள்கள்
-----------

1. ↑  "Rába valley". *ராம்சர் Sites Information Service*. 25 May 2020 அன்று பார்க்கப்பட்டது.
2. ↑  "Flächenverzeichnis der Flussgebiete: Leitha-, Rabnitz- und Raabgebiet" (PDF). *Beiträge zur Hydrografie Österreichs Heft 63*. December 2014. p. 137.
3. ↑  "Slovenians in Hungary". Ministry of Foreign Affairs, Government of Slovenia. 11 February 2011 அன்று பார்க்கப்பட்டது.
**ராபர்ட் சிங்கிள்டன்** (*Robert Singleton*) (இறப்பு 1544) என்பவர் ஜான் என்றும் அறியப்படுகிறார். இவர் ஒரு ஆங்கில கத்தோலிக்க திருச்சபைப் பாதிரியார் ஆவார். தேசத்துரோகக் குற்றச்சாட்டில் இவர் தூக்கிலிடப்பட்டார். இவரை ஒரு கத்தோலிக்கத் தியாகியாக அன்டோனியோ போஸ்ஸெவினோ, தனது *புனிதக் கருவி (Apparatus Sacer)* என்ற படைப்பில் கருதுகிறார்.

வாழ்க்கை
--------

இவர் லங்காஷயர் குடும்பத்தைச் சேர்ந்தவர். இங்கிலாந்தில் உள்ள அக்சுபோர்டு பல்கலைக்கழகத்தில் படித்தவர். ஆனால் பட்டம் பெற்றதாகத் தெரியவில்லை. இவர் கத்தோலிக்க மதபோதகராக ஆனார். மேலும் 1543ஆம் ஆண்டில் தேசத்துரோகமாக கருதப்பட்ட சில வார்த்தைகளுக்காக ஆயர் நீதிமன்றத்திற்கு முன் கொண்டுவரப்பட்டார். இவர் ஜெர்மைன் கார்டினர் மற்றும் ஜான் லார்க் ஆகியோருடன் 7 மார்ச் 1544 அன்று டைபர்னில் தூக்கிலிடப்பட்டார்.

படைப்புகள்
----------

* ஏழு தேவாலயங்களின் உரை
* பரிசுத்த ஆவியின்
* சில தீர்க்கதரிசனங்கள் பற்றிய கருத்து
* பூமியின் கோட்பாடு, ஹென்றி VII க்கு அர்ப்பணிக்கப்பட்டது. தாமஸ் டேனர் இதை உலகின் ஏழு யுகங்கள் என்கிறார்.

இவர் எழுதியிருப்பதாக கூறப்படும் இவை எதுவும் அச்சிடப்பட்டதாக தெரியவில்லை.

மேற்கோள்கள்
-----------

* This article incorporates text from a publication now in the பொது உரிமைப் பரப்பு:  "Singleton, Robert (d.1544)". *Dictionary of National Biography*. (1885–1900). London: Smith, Elder & Co.
**முல்தான் மணிக்கூட்டுக் கோபுரம்** (*Clock Tower Multan*) அல்லது **கண்டா கர் முல்தான்** ( உருது: گھنٹہ گھر ) பாக்கித்தானின் பஞ்சாப் மாகாணத்தில் உள்ள முல்தானின் நகர அரசாங்க தலைமையகம் ஆகும். 

 முல்தான் மணிக்கூட்டு கோபுரம்

வரலாறு
------

பிரித்தானிய இந்தியாவில் பிரித்தானியப் பேரரசின் காலத்தில் கி.பி 1884இல் முல்தானின் மணிக்கூட்டுக் கோபுரம் கட்டப்பட்டது. 1883ஆம் ஆண்டின் நகராட்சிச் சட்டத்தை நிறைவேற்றிய பிறகு, பிரித்தானியர்களுக்கு நகரத்தை இயக்க அலுவலகங்கள் தேவைப்பட்டன. அவர்கள் பிப்ரவரி 12, 1884இல் முல்தானில் இந்த கட்டிடத்தை கட்டத் தொடங்கினர். இந்தக் கட்டிடத்தை முழுமையாகக் கட்ட 4 ஆண்டுகள் ஆனது. இது அகமது கான் சடோசாயின் அவேலியின் இடிபாடுகளின் மீது கட்டப்பட்டது. இது பிரித்தானிய கிழக்கிந்திய நிறுவனத்தின் முல்தானின் முற்றுகையின் போது முற்றிலும் அழிக்கப்பட்டது. இக்கட்டிடத்துக்கு அந்த நேரத்தில் இந்தியத் தலைமை ஆளுநராக இருந்த ரிப்பன் பிரபுவின் பெயரால் 'ரிப்பன் மாளிகை' என்று பெயரிடப்பட்டது. இந்தியாவின் முன்னாள் தலைமை ஆளுநரான (1872– 73) நார்த்ரூக்கின் பெயரால் மணிக்கூட்டுக் கோபுரத்திற்கு 'நார்த்ரூக் கோபுரம்' என்று பெயரிடப்பட்டது. இந்த கட்டிடம் முழுமையாக கட்டி முடிக்கப்பட்டு அலுவலகங்கள் 1888 இல் மாற்றப்பட்டன.1947இல் பாக்கித்தான் சுதந்திரம் பெற்ற பிறகு கட்டிடம் 'ஜின்னா மாளிகை' என்று பெயரிடப்பட்டு, அலுவலக கூட்டங்கள், கலாச்சார நிகழ்ச்சிகளுக்கு பயன்படுத்தப்படுகிறது. மேலும் பொதுமக்கள் இங்கு நுழைய அனுமதிக்கப்பட்டனர். காலப்போக்கில், இந்த கட்டிடம் அலுவலகங்களுக்கு போதுமானதாக இல்லை. ஒரு சிறிய மண்டபம் கூட கூட்டங்களுக்கு போதுமானதாக இல்லை. எனவே அலுவலகங்கள் இங்கிருந்து மாற்றப்பட்டன. இப்போது இந்த வரலாற்று கட்டிடத்தை ஒரு அருங்காட்சியகமாக மாற்ற யோசனை உள்ளது.

மணிக்கூட்டு கோபுரத்தின் கடிகாரம்
--------------------------------

27 அக்டோபர் 2011 அன்று, மணிக்கூட்டுக் கோபுரத்தின் மூன்று கடிகாரங்கள் பழுதுபார்க்கப்பட்டு மீண்டும் பாக்கித்தானிய சீர் நேரத்தைக் காட்டத் தொடங்கின. இது +5கிரீன்விச் இடைநிலை நேரமாகும். இந்த முயற்சியை ராடோ கடிகார நிறுவனம் செய்தது. கடிகாரத்தின் இயந்திரமும் ஊசிகளும் மாற்றப்பட்டன. அதே நேரத்தில் கடிகாரத்தின் முக்கிய அச்சு மாறாமல் இருந்தது. இது சூரிய ஆற்றலில் இயங்குகிறது. கடிகாரம் 1985இல் வேலை செய்வதை நிறுத்தியது.

முல்தான் அருங்காட்சியகம்
------------------------

முல்தான் நகர நிர்வாகம் தற்போது இக்கட்டிடத்தை முல்தான் அருங்காட்சியகமாகச் செயல்படுத்த திட்டமிட்டு, நிதி ஒதுக்கப்பட்டு பணிகள் தொடங்கப்பட்டுள்ளன. முல்தானை தளமாகக் கொண்ட நிறுவனமான *ஐடியாஃபிஸ்ட்* அருங்காட்சியகத்திற்கான முப்பரிமாண மாதிரியை வடிவமைத்து, எதிர்காலத்தில் அருங்காட்சியகத்திற்கான உண்மையான முப்பரிமாண படத்தை உருவாக்க திட்டமிட்டுள்ளனர். முப்பரிமாண மாதிரி கட்டுமானத்தில் உள்ளது.

சான்றுகள்
---------

1. ↑  Location of Ghanta Ghar - Falling rain Genomics

Ghanta Ghar Clock Repaired
ஒரு எளிய சல்பைட்டு எசுத்தரான டைமெத்தில் சல்பைட்டு
**சல்பைட்டு எசுத்தர்** (*sulfite ester*) என்பது (RO)(R'O)SO என்ற கட்டமைப்பில் அமைந்த ஒரு வேதி வினைக்குழுவாகும். கந்தக அணுவின் மீது தனி இணை எலக்ட்ரான்கள் இருக்கின்ற காரணத்தால் இக்குழுவில் உள்ள சேர்மங்கள் முக்கோணக் கூர்நுனி மூலக்கூற்று வடிவத்தை ஏற்கின்றன. R மற்றும் R' பதிலீடுகள் வேறுபட்டு நாற்தொகுதி கந்தக மையத்தை உருவாக்கி சேர்மம் படியா மூலக்கூற்று சீர்மை கொண்டதாக உருவாகிறது. ஒருவேளை R குழுக்கள் ஒன்றாக இருக்குமேயானால் சேர்மம் நல்லியல் Cs மூலக்கூற்று சீர்மை கொண்டதாக உருவாகிறது. அவை பொதுவாக தயோனைல் குளோரைடுடன் ஆல்ககால்களை வினைப்படுத்தி தயாரிக்கப்படுகின்றன. இவ்வினை குறிப்பாக அறை வெப்பநிலையில் நிகழ்த்தப்படுகிறது. இதனால் ஆல்ககால் குளோரோ ஆல்க்கீனாக மாற்றப்படுவது தடுக்கப்படுகிறது. பிரிடின் போன்ற காரங்களும் இவ்வினையை நிகழ்த்த பயன்படுத்தப்படுகின்றன.

2 ROH + SOCl2 → (RO)2SO + 2 HCl
எண்டோசல்பான் என்ற பூச்சிக்கொல்லி ஒரு சல்பைட்டு எசுத்தராகும். எத்திலீன் சல்பைட்டு, டைமெத்தில் சல்பைட்டு, டைபீனைல் சல்பைட்டு போன்ற சேர்மங்கள் எளிய உதாரணங்களாகும். பல சல்பைட்டு எசுத்தர் மாதிரிகள் சர்க்கரை போன்ற டையால்களிலிருந்து தயாரிக்கப்படுகின்றன. சல்பைட்டு எசுத்தர்கள் வலிமையான ஆல்க்கைலேற்றும் மற்றும் ஐதராக்சி ஆல்க்கைலேற்றும் முகவர்களாக செயல்பட இயன்றவையாகும் .

மேற்கோள்கள்
-----------

1. ↑  McCormack, W. B.; Lawes, B. C. "Sulfuric and sulfurous esters" Kirk-Othmer Encycl. Chem. Technol. 3rd Ed. (1983), 22, 233-54.எஆசு:10.1002/0471238961.1921120613030315.a01
2. ↑  van Woerden, H. F.. "Organic Sulfites.". *Chemical Reviews* **63** (6): 557–571. doi:10.1021/cr60226a001.
**சல்போசெலீனைடு** *(Sulfoselenide)* என்பது வேதியியலில் உலோக சல்பைடுகள், உலோக செலீனைடுகள் இரண்டையும் பெற்றுள்ள சேர்மங்களைக் குறிக்கிறது. ஏனெனில் உலோக சல்பைடுகளும் உலோக செலீனைடுகளும் ஒரே விதமான படிகக் கட்டமைப்பைக் கொண்டுள்ளன. ஒரே விதமான கரைதல் திறனைக் கொண்டு திண்மக் கரைசல்களை உருவாக்குகின்றன. செலீனைடின் (Se2−) அயனி ஆரத்தைக் காட்டிலும் சல்பைடின் அயனி ஆரம் மிகவும் குறைவு என்பதால் கரைதல் வீதம் கட்டுப்படுத்தப்படுகிறது. உதாரணமாக பைரைட்டு கனிமம் சிறிய சதவீத அளவுக்கு மட்டுமே கந்தகத்திற்குப் பதிலாக செலீனியத்தை ஏற்ருக் கொள்கிறது. காட்மியம் சல்பைடுக்கும் காட்மியம் செலீனைடுக்கும் இடையில் இவ்வேறுபாடு பெரிய அளவில் காணப்படுகிறது. CdS மஞ்சளாகவும் CdSe சிவப்பு நிறத்திலும் காணப்படுகின்றன. காட்மியத்தின் சல்போசெலீனைடுகள் ஆரஞ்சு நிறத்தில் காணப்படுகின்றன. கலைஞர்கள் இதனை நிறமியாகப் பயன்படுத்துகிறார்கள்

மேற்கோள்கள்
-----------

1. ↑  Hugo Müller, Wolfgang Müller, Manfred Wehner, Heike Liewald "Artists' Colors" in Ullmann's Encyclopedia of Industrial Chemistry 2002, Wiley-VCH, Weinheim. எஆசு:10.1002/14356007.a03\_143.pub2

| * பா
* உ
* தொ
சல்பைடுகள் (S2−) |
| --- |
| 

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| H2SH2S2 |  |  |  |  |  |  |  |  |  |  |  |  |  |  |  |  | He |
| Li2S | BeS |  |  |  |  |  |  |  |  |  |  | B2S3+BO3 | CS2COS | (NH4)SH | O | F | Ne |
| Na2SNa2S*x* | MgS |  |  |  |  |  |  |  |  |  |  | Al2S3 | SiSSiS2-Si | P*x*S*y*-P | S | Cl | Ar |
| K2S | CaS | Sc2S3 | TiS2 | V | CrSCr2S3 | MnSMnS2 | FeSFe3S4 | CoS | NiS | Cu2SCuS | ZnS | GaSGa2S3 | GeSGeS2 | As2S3As4S3-As | SeS2+Se | Br | Kr |
| Rb2S | SrS | Y2S3 | ZrS2 | NbS2 | MoS2 | Tc | Ru | Rh2S3 | PdS | Ag2S | CdS | In2S3 | SnSSnS2-Sn | Sb2S3Sb2S5-Sb | TeS2 | I | Xe |
| Cs2S | BaS | \* | HfS2 | TaS2 | WS2WS3 | ReS2Re2S7 | Os | Ir2S3IrS2 | PtSPtS2 | Au2SAu2S3 | HgS | Tl2S | PbSPbS2 | Bi2S3 | PoS | At | Rn |
| Fr | Ra | \*\* | Rf | Db | Sg | Bh | Hs | Mt | Ds | Rg | Cn | Nh | Fl | Mc | Lv | Ts | Og |  |  |  |  |  |  |  |  |
|  |  | ↓ |  |  |  |  |  |  |  |  |  |  |  |  |  |  |  |
|  | \* | La2S3 | CeSCe2S3 | Pr2S3 | Nd2S3 | Pm2S3 | SmSSm2S3 | Eu2S3 | Gd2S3 | Tb2S3 | Dy2S3 | Ho2S3 | Er2S3 | Tm2S3 | Yb2S3 | Lu2S3 |  |
|  | \*\* | Ac2S3 | ThS2 | Pa | US2 | Np | Pu | Am | Cm | Bk | Cf | Es | Fm | Md | No | Lr |  |

 |
**சல்மா அல் கிண்டி** (*Salma Al Kindi*) ஓமான் நாட்டைச் சேர்ந்த ஒரு வேதியியலாளராவார். இவர் பகுப்பாய்வு வேதியியல் பேராசிரியராகவும், ஓமான் நாட்டிலுள்ள சுல்தான் கபூசு பல்கலைக்கழக அறிவியல் கல்லூரியின் அறிவியல் புலத் தலைவராகவும் உள்ளார். 

சல்மா அல்-கிண்டி தனது இளம் வேதியியல் பட்டத்தை 1982 ஆம் ஆண்டு எகிப்தின் கெய்ரோ பல்கலைக்கழகத்திலும் 1988 ஆம் ஆண்டு இங்கிலாந்தில் பகுப்பாய்வு வேதியியலில் முனைவர் பட்டமும் பெற்றார். 1989 ஆம் ஆண்டு இவர் ஓமானிலுள்ள சுல்தான் கபூசு பல்கலைக்கழகத்தில் பேராசிரியராகப் பணியில் சேர்ந்தார். இப்பல்கலைக்கழக வரலாற்றில் முதலாவது பெண் பேராசிரியர் என்ற சிறப்பும் வேதியியல் துறையில் முனைவர் பட்டம் பெற்ற முதலாவது ஓமன் நாட்டுப் பெண் என்ற சிறப்பும் சல்மா அல் கிண்டிக்குக் கிடைத்துள்ளது. 

2017 ஆம் ஆண்டு சென்னையை தளமாகக் கொண்ட அனைத்துலக அறக்கட்டளை நிறுவனம் வேதியியலில் வாழ்நாள் சாதனையாளர் விருதைப் பெற்றார்.

மேற்கோள்கள்
-----------

1. ↑  Women excelling in research field in Oman, but face hurdles, *Times of Oman*, January 11, 2016. Accessed March 4, 2018.
2. ↑  Lifetime Achievement Award for Prof Salma Al Kindy பரணிடப்பட்டது 2017-12-06 at the வந்தவழி இயந்திரம், muscatdaily.com, Nov 1, 2017.
**கட்டுப்பாட்டு பகுதி** (*Control Panel*) என்பது மைக்ரோசாஃட் விண்டோஸின் வரைகலைப் பணிச்சூழலில் வன்பொருட்களைச் சேர்த்தல் மென்பொருட்களை அகற்றுதல் பயனர் கணக்குகளை நிர்வாகித்தல் அணுக்கத் தேர்வுகளைத் தேர்ந்தெடுக்கும் வண்ணம் உருவாக்கப்பட்டதாகும். மேலதிக ஆப்லெட்டுக்கள் மைக்ரோசாப்ட் தவிர்ந்த ஏனைய மென்பொருள் விருத்தியாளர்களாலும் விருத்தி செய்யபடலாம். 

விண்டோஸ் 1.0 பதிப்பில் இருந்தே விண்டோஸ் கூட்டுக் கட்டுப்பாட்டகம் ஓர் முக்கிய பங்கினை வகித்துவருகின்றது. இதன்தற்போதைய கட்டுப்பாட்டகங்கள் பின்னர் வந்த இயங்குதளங்களில் படிப்படியாகச் சேர்க்கப்பட்டது. விண்டோஸ் 95 இல் இருந்து கூட்டுக் கட்டுப்பாட்டகம் ஆனது ஓர் விசேட கோப்புறையாகும் அதாவது இந்தக் கோப்புறையானது பௌதீகரீதியில் கிடையாது. இதில் பெரும்பாலும் பிரயோகங்களுக்கான குறுக்கு வழிகளையே கொண்டுள்ளன. இந்த ஆப்லெட்டுக்கள் .cpl என்ற கோப்புறையுள்ள கோப்புக்களாகச் சேமிக்கப்படும். எடுத்துக்காட்டாக விண்டோஸ் மென்பொருட்களைச் சேர்க்கவோ அல்லது அகற்றவோ உதவும் கட்டுப்பாட்டகம் ஆனது appwiz.cpl என system32 கோப்புறையில் சேமிக்கப்படும். 

அண்மைய விண்டோஸ் பதிப்புக்களில் விண்டோஸ் கட்டுப்பாட்டகமானது இரண்டு விதமான பார்வையைக் கொண்டுள்ளது ஒன்று குழுப்பார்வை, மற்றையது எல்லாக் கட்டுப்பாட்டகங்களையும் ஒன்றாகப் பார்க்கும் சாதாரண (கிளாசிக்) பார்வை. 

பெரும்பாலான விண்டோஸ் குழுக்கட்டுப்பாடகங்களானது மாற்றுவழிகளால் அணுகக்கூடியதே. 

விண்டோஸ் கூட்டுக் கட்டுப்பாட்டகத்தை அணுக

* Start -> Run -> control (அல்லது control.exe)

எனைய கட்டுப்பாட்டகங்களை அணுகத் தேவைப்படும் கட்டளைகள் (எடுத்துக்காட்டுகள்)

* access.cpl - அணுக்கத் தேர்வுகளுக்கு
* appwiz.cpl - மென்பொருட்களை கணினியில் நிறுவத்தற்கோ அல்லது பாகங்களை சேர்க்க அல்லது திருத்தம் செய்வதற்கான அணுக்கத் தேர்வுகள்
* desk.cpl - காட்சித் தன்மை
* firewall.cpl - விண்டோஸ் தீச்சுவர்
* hdwwiz.cpl - மேதவித்தனமான முறையில் வன்பொருளைச் சேர்க்கும் முறை (பெரும்பாலும் இணைத்தவுடன் இயங்கும் வன்பொருட்கள் அல்லாதவற்றிக்கு - Mainly for non plug and play devices)
* intl.cpl - பிராந்திய மற்றும் மொழித்தேர்வுகள்
* main.cpl - சுட்டி (மவுஸ்) தொடர்பான தேர்வுகள்
* mmsys.cpl - ஒலிக்கட்டுப்பாட்டகம்
* ncpa.cpl - வலையமைப்பு இணைப்புக்கள்
* netsetup.cpl - மேதாவித்தனமான முறையில் வலையமைப்பை உருவாக்குதல்
* nusrmgr.cpl - பயனர் கணக்குகளை நிர்வாகித்தல்
* odbccp32.cpl - திறந்த தரத்தள நிர்வாகம் (Open Data Base Connectivity)
* powercfg.cpl - மின்சாரப் பாவனையை நிர்வாகித்தல்.
* sysdm.cpl - சிஸ்டம் பற்றியது.
* telephon.cpl - தொலைபேசி நிர்வாகம்
* timedate.cpl - நேரம் மற்றும் தேதி (இலங்கை வழக்கு திகதி) தேர்வுகள்

தொழில்நுட்ப விவரங்கள்
---------------------

கட்டுப்பாட்டு பகுதி கோப்புறையை உயர்தர அல்லது வகைப்படுத்தப்பட்ட பார்வையை தன்னியக்கமாக கீழ்க்கண்ட regkey ஐ மாற்றுவதன் மாற்றலாம். 

*HKEY\_CURRENT\_USER\Software\Microsoft\Windows\CurrentVersion\Policies\Explore\ForceClassicControlPanel*
*Default* View of the Control Panel in Windows Me
விண்டோஸின் பிற கோப்புறைகளும்l*Control Panel.{21EC2020-3AEA-1069-A2DD-08002B30309D}* என பெயரிடப்பட்டால், கட்டுப்பாட்டு பகுதியாக ஆகிவிடும்.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-01-28 அன்று மூலம் பரணிடப்பட்டது. 2008-01-02 அன்று பார்க்கப்பட்டது.
கட்டேகாட் மற்றும் இசுகசராக்
**கட்டேகாட் நீர்ச்சந்தி** (*Kattegat*) டென்மார்க்கின் சிலாண்டு தீவுக்கும் ஜெட்லாண்ட் முந்நீரகத்திற்கும் இடையில் செல்ல கூடிய நீரிணையாகும். இந்த நீரிணை வடக்கில் உள்ள ஸ்கஜெராக் வழியாக வடகடலுடனும், நீளத்திட்டுகள் வழியாகப் பால்டிக் கடலுடனும் இணைக்கப்பட்டுள்ளது. 5700 வடக்கு அகலாங்கு, 1100 கிழக்கு நெட்டாங்கில் இது அமைந்துள்ளது. இதன் மொத்தப்பரப்பு 25486 சதுர கிலோமீட்டர் ஆகும். இது 220 கிலோமீட்டர் நீளமும், 37-88 மீட்டர் வரை பல்வேறு அளவு அகலங்களையும் கொண்டுள்ளது. கட்டேகாட் நீர்சந்தியின் தோராயமான ஆழம் 26 மீட்டர் ஆகும். பால்டிக் கடலிலிருந்து வரும் மேற்பரப்பு நந்நீர்ப் பாய்வதால் உப்புத்தன்மை அளவு 23 % வரை குறைந்து காணப்படுகிறது. டென்மார்க் நாட்டுத் தீவுகளான லேசோ அன்ஹோல்ட் , சம்சோ ஆகியவை இதில் அமைந்துள்ளன. ஸ்வீடன் நாட்டைச் சேர்ந்த கோடென்பெர்க் ஹாம்ஸ்டம் டென்மார்க்கைச் சார்ந்த ஆர்க்கஸ் போன்றவை இங்கு அமைந்துள்ள முக்கியத் துறைமுகங்களாகும், கட்டேகாட் நீர்சந்தி ஒரு முக்கியமான கடற்பயண வழியாகவும், சிறந்த கோடைகால உல்லாச இடமாகவும் திகழ்கிறது.

உசாத்துணை
---------

* அறிவியல் களஞ்சியம், தொகுதி ஏழு, தஞ்சைத் தமிழ் பல்கலைக்கழகம்

மேற்கோள்கள்
-----------


1. ↑  "Limits of Oceans and Seas" (PDF) (3rd ed.). International Hydrographic Organization. 1953. 8 October 2011 அன்று மூலம் (PDF) பரணிடப்பட்டது. 28 December 2020 அன்று பார்க்கப்பட்டது.
பிரியதர்சன் இயக்கிய ரத்தன் ஜெயின், கணேஷ் ஜெயின், சேதன் ஜெயின் மற்றும் அர்மான் வென்ச்சர்ஸ் இணைந்து தயாரிக்கும் ***ஹங்கமா 2*** வரவிருக்கும் இந்திய இந்தி மொழி நகைச்சுவைத் திரைப்படம் ஆகும். 2003 ஆம் ஆண்டு *ஹங்கமா* திரைப்படத்தின் ஆன்மீக வாரிசு,  இந்த படத்தில் பரேஷ் ராவல், ஷில்பா ஷெட்டி, மீசான் ஜாஃப்ரி மற்றும் பிரணிதா சுபாஷ் ஆகியோர் நடித்துள்ளனர். இயக்குனர் பிரியதர்ஷன் ஏழு ஆண்டுகளுக்குப் பிறகு பாலிவுட் படங்களுக்கு மீண்டும் வருவதை *ஹங்கமா 2* குறிக்கிறது.  முதன்மை புகைப்படம் 2020 ஜனவரி 8 அன்று மும்பையில் தொடங்கியது. 

இந்த படம் ஆரம்பத்தில் இந்தியாவில் ஆகஸ்ட் 14, 2020 அன்று திரையரங்கில் வெளியிட திட்டமிடப்பட்டது. இருப்பினும், இந்தியாவில் கொரோனா வைரசுத் தொற்றுநோய் காரணமாக இத்திரைப்படத்தின் படப்பிடிப்பு நிறுத்தப்பட்டது. 2020 செப்டம்பர் நடுப்பகுதியில் படப்பிடிப்பு மீண்டும் தொடங்க திட்டமிடப்பட்டுள்ளது என்று பிரியதர்சன் சுட்டிக்காட்டியுள்ளார்.

நடிகர்கள்
---------

* ராதேஷ்யம் திவாரியாக பரேஷ் ராவல்
* ஷில்பா ஷெட்டி
* மீசான் ஜாஃபெரி
* பிரனிதா சுபாஷ்
* ராஜாவாக ராஜ்பால் யாதவ்
* டிக்கு தல்சானியா
* அசுதோஷ் ராணா
* மனோஜ் ஜோஷி
* ஜானி லீவர்
* ராமன் திரிகா

தயாரிப்பு
---------

ரங்கிரெஸ் (2013) முதல் ஆறு வருட இடைவெளிக்குப் பிறகு பிரியதர்ஷன் பாலிவுட்டுக்கு திரும்பியதை இத்திரைப்படம் குறிக்கிறது. இது ஹங்கமாவின் (2003) தொடர்ச்சியான ஒன்று இல்லை. புதிய நகைச்சுவைத் திரைப்படமான ஹங்கமா 2 என தலைப்பு வைக்க முடிவு செய்ததாகவும், இத்திரைப்படமும் ஹங்கமாவினைப் போல  மஸ்தி, குறும்பு போன்றவற்றில் ஹங்கமாவின் இயல்பினை மாறாமல் கொண்டுள்ளது எனவும் பிரியதர்சன் கூறினார். இது அப்னேவுக்குப் பிறகு 13 ஆண்டுகளில் முதல் முறையாக ஷில்பா ஷெட்டி மீண்டும் வருவதையும் குறிக்கிறது

குறிப்புகள்
-----------

1. ↑  "Shilpa Shetty and Paresh Rawal are ready for a laugh riot with Meezan and Pranitha Subhash". *India Today*. 24 December 2018 அன்று பார்க்கப்பட்டது.
2. ↑  "Shilpa Shetty replaces Shoma Anand opposite Paresh Rawal, Meezan joins the gang". *Hindustan Times*. 24 December 2018 அன்று பார்க்கப்பட்டது.
3. ↑  "Shilpa Shetty begins Hungama 2 shooting: Feeling a gamut of emotions". *India Today*. 8 January 2020 அன்று பார்க்கப்பட்டது.
4. ↑  "Here's Why Priyadarshan is Compelled to Shoot Hungama 2 Amid Coronavirus". *News 18*. 22 July 2020. 15 August 2020 அன்று பார்க்கப்பட்டது.
5. ↑  "Priyadarshan returns to Bollywood with Hungama 2". *Eastern Eye* (ஆங்கிலம்). 21 November 2019. 7 April 2020 அன்று பார்க்கப்பட்டது.
6. ↑  "Shilpa Shetty Kundra: I don't think it makes any sense for producers to release their films this year". *Hindustan Times* (ஆங்கிலம்). 16 July 2020. 19 July 2020 அன்று பார்க்கப்பட்டது.
**அடொன்பீலுடு** (Haddonfield) என்பது ஐக்கிய அமெரிக்க நாடுகளில் அமைந்துள்ள நியூ சேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 7.435 சதுர கிலோ மீற்றர் பரப்பளவைக் கொண்டுள்ளது. இதில் 7.315 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.120 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 11,593 ஆகும். அடொன்பீலுடு நகரத்தின் மக்கள் தொகை அடர்த்தி ஒரு கிலோ மீற்றருக்கு 1,584.9 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.